EkBass/fiwiki-20250220-pages-articles huggingface dataset:
The Rippingtons

The Rippingtons on amerikkalainen fuusiojazz-yhtye, jonka musiikkityyliä voisi myös kuvailla smooth jazziksi. Sen on perustanut vuonna 1986 kitaristi Russ Freeman (eri henkilö kuin samanniminen jazzpianisti). Yhtyeen ura on jakautunut kahteen aikakauteen. Varhaisella 1990-luvulla he olivat enemmän jazz-rock-tyylinen yhtye, mutta vuodesta 1999 lähtien musiikki on kuulostanut enemmän smooth jazzilta. Useat The Rippingtonsin kappaleet soivat kyseisten musiikkityylien radiokanavilla Amerikassa. ==Jäsenet== *Russ Freeman — kitara, koskettimet, ja ohjelmointi *Dave Karasony — rummut *Bill Heller — koskettimet *Kim Stone — pitkäaikainen basisti *Scott Breadman — lyömäsoittimet *Eric Marienthal — saksofoni Entisiä jäseniä ovat saksofonistit Jeff Kashiwa, Brandon Fields, kosketinsoittajat David Benoit, Gregg Karukas, rumpali Tony Morales, saksofonistit Kenny G, ja Steve Reid. ==Diskografia== * Moonlighting (1986) * Kilimanjaro (1988) * Tourist In Paradise (1989) * Welcome to the St. James Club (1990) * Curves Ahead (1991) * Weekend in Monaco (1992) * Live In L.A. (1993) * Sahara (1994) * Brave New World (1996) * Black Diamond (1997) * Best Of The Rippingtons (1997) * Topaz (1998) * Life in the Tropics (2000) * Live Across America (2002) * Let It Ripp (2003) * Wild Card (2005) * The Rippingtons: 20th Anniversary (2006) * Modern Art (2009) * Côte D'Azur (2011) * Built to Last (2012) Rippingtons, The
Gumpers

Gumpers on kuvitteellinen avaruusolio Pet Alien -tietokoneanimaatiosarjassa. Hän pelkää kaikkea mahdollista kuten varjoja, vaikeita sanoja ja laihduttamista. Hän ei myöskään tiedä omaa vahvuuttaan ja saattaakin usein vahingoittaa jotain tietämättä tehneensä sitä. Hahmon ääninäyttelijänä on Jess Harnell, joka sai ääniroolisuorituksestaan Daytime Emmy -ehdokkuuden vuonna 2006. ==Luonne== Gumpers on isokokoinen avaruusolio, jolla on suuri ja monipuolinen ruokahalu. Hän pitää röyhtäilemisestä ja piereskelemisestä. Gumpersilla on myös yksi hammas, joka on kaiken lisäksi elävä. Huolimatta vahvuudestaan Gumpers on erittäin pelokas ja esiintyy monesti tyhmänä, vaikka onkin kykenevä ajattelemaan älykkäitä ajatuksia. Sana "dieetti" saa hänet kauhusta pelokkaaksi, kuten myös sanat "tiistai" ja "aikakauslehti". Lisäksi Gumpers pelkää monia asioita kuten varjoja, ääniä, kasviksia ja kirkumista. Kookkaasta olemuksesta huolimatta Gumpers on kuitenkin mukava, passiivinen ja viattomin avaruusolio, joka asustaa Tommyn luona majakassa. Kaikki kuitenkin muuttuu kun hän muuttuu pelokkaaksi, jolloin Gumpers juoksee karkuun jopa tiiliseinän läpi eikä ymmärrä omia voimiaan ja saattaakin aiheuttaa tuhoja. Kovan ruokahalunsa vuoksi Gumpers usein etsiikin itselleen syötävää ja mielellään etsiikiin makeisia kuten sokeria ja karkkia. Kuitenkin hänelle saattaa maistua jopa kenkä tai ruusukimppu. Hyväuskoisen luonteensa vuoksi Swanky usein houkutteleekin hänet mukaan juoniinsa makeisilla. Yksinkertaisuudestaan huolimatta hänellä on kyky ajatella syvällisemmin ja kykeneekin tekemään tarkkoja analyysejä esimerkiksi ruususta, josta Gumpers luetteli kaiken mahdollisen molekyylirakenteesta lähtien. Hän ei ole kovin innokas liikunnan harrastaja ja pitääkin enemmän helposta ja rentouttavasta elämästä, kuten Tommy. Luokka:Televisiohahmot Luokka:Kuvitteelliset avaruusolennot
Tuomiojärvi

Tuomijärvi voi tarkoittaa seuraavia maantieteellisiä kohteita: * Tuomiojärvi, järvi Jyväskylässä * Tuomiojärvi, järvi Kurussa * Tuomiojärvi, järvi Pieksämäellä * Tuomiojärvi, järvi Rovaniemellä * Tuomiojärvi, järvi Ylöjärvellä * Vähä Tuomiojärvi, järvi Jyväskylässä * Ylä-Tuomiojärvi, järvi Jyväskylässä Luokka:Järvien täsmennyssivut
Simone Facey

Simone Facey (s. 7. toukokuuta 1985 Manchester, Jamaika) on jamaikalainen pikajuoksija. Facey sijoittui 2001 Debrecenin alle 18-vuotiaiden MM-kisoissa 100 metrin juoksussa neljänneksi ajalla 11,83 ja karsiutui samoissa kisoissa 200 metrin juoksun välierissä ajalla 24,48. Seuraavana vuonna hän voitti hopeaa Kingstonin nuorten MM-kisoissa 100 metrillä ajalla 11,43 ja kultaa 4 × 100 metrin viestissä. Osakan MM-kisoissa 2007 hän oli mukana Jamaikan joukkueessa, joka voitti 4 × 100 metrin viestissä MM- hopeaa.http://osaka2007.iaaf.org/results/gender=W/discipline=4X1/combCode=hash/roundCode=f/result.html Berliinin MM-kilpailuissa 2009 hän sijoittui 200 metrillä kuudenneksi ajalla 22,80. Pikaviestissä hän juoksi avausosuuden Jamaikan joukkueessa, joka voitti maailmanmestaruuden ajalla 42,06. Facey saavutti Pan-Amerikan kisoissa hopeaa 200 metrillä Guadalajarassa 2011 sekä hopeaa pikaviestissä ja pronssia 200 metrillä Torontossa 2015. Hän karsiutui 60 metrin välierissä Portlandin MM- hallikilpailuissa 2016. Hän juoksi Rio de Janeiron olympialaisissa 2016 alkuerissä Jamaikan pikaviestijoukkueessa, joka toisella kokoonpanolla saavutti loppukilpailussa hopeaa. 200 metrillä hän karsiutui välierissä. Lontoon MM-kilpailuissa 2017 hän juoksi 4 × 100 metrin viestissä kolmannen osuuden Jamaikan pronssijoukkueessa. 100 ja 200 metrillä hän karsiutui välierissä. Facey on saavuttanut IAAF World Relays -kilpailuissa 4 × 100 metrin viestissä kultaa 2015 ja hopeaa 2017 sekä 4 × 200 metrin viestissä pronssia 2014. ==Ennätykset== * 100 metrin juoksu: 10,95 (2008) * 200 metrin juoksu: 22,25 (2008) ==Lähteet== Luokka:Jamaikalaiset pikajuoksijat Luokka:Jamaikalaiset olympiamitalistit Luokka:Vuonna 1985 syntyneet Luokka:Elävät henkilöt
Parlophone

Parlophone on Carl Lindström A.G.:n Saksassa vuonna 1896 perustama levymerkki. Sen tavaramerkki ₤ muistuttaa punnanmerkkiä, mutta on itse asiassa saksalainen L (kuten Lindström). Parlophone tuli Columbia Graphophone Companyn alaisuuteen vuonna 1927. Vuonna 1931 Columbia ja Gramophone Company yhdistyivät Electric and Musical Industries Ltd:ksi (EMI). Englantilainen EMI Records Ltd. nimettiin uudelleen Parlophone Records Ltd. nimiseksi vuonna 2013. Warner Music Group osti Parlophone Music Groupin. EMI:n alaisuudessa Parlophone säilyi jazz-merkkinä, kuten se oli ollut jo Columbian aikana. Myöhemmin merkillä julkaistiin myös erikoisäänitteitä kuten puhelevyjä ja komediaa. Vuonna 1955 Parlophonen johtajaksi yleni George Martin, joka vuonna 1962 otti merkin artistiksi nousevan liverpoolilaisen popyhtyeen, The Beatlesin. Se yhdessä muiden Brian Epsteinin manageroimien artistien kuten Cilla Black, Billy J. Kramer ja The Fourmost kanssa, Parlophone nousi yhdeksi tunnetuimmista levymerkeistä maailmassa. Martinin siirryttyä itsenäiseksi tuottajaksi vuonna 1965 Parlophone sulautettiin EMI:n Gramophone Company -yksikköön. Beatlesin ansiosta Parlophone-nimellä julkaistiin sekä myydyin brittiläinen single (She Loves You, vuoteen 1977) että albumi Sgt. Pepper’s Lonely Hearts Club Band. Vuonna 1964 merkillä julkaistiin seitsemän Ison- Britannian singlelistan ykköstä. Parlophone oli EMI Groupin johtava levymerkki. EMI, Virgin EMI Records ja sen monet muut levymerkit ovat nykyisin Universal Music Groupin levymerkkejä tai yhtiöitä. EMI Group oli yksi maailman neljästä suuresta levy-yhtiöstä (muut ovat Sony Music Entertainment, Universal ja Warner). Yhtiön pääkonttori oli Lontoossa. Yhtiö oli listattu Lontoon pörssissä ja kuului osana FTSE 100 -osakeindeksiin, kunnes helmikuussa 2011 EMI:n osti Citigroup. Marraskuussa 2011 Citigroup ilmoitti myyvänsä EMI:n levymerkit Universalille ja musiikkikustannustoiminnan Sonyn johtamalle ryhmälle. Kauppa saatettiin päätökseen syyskuussa 2012. Englantilainen EMI Records Ltd. nimettiin uudelleen Parlophone Records Ltd. nimiseksi vuonna 2013. Warner Music Group osti Parlophone Music Groupin. ==Lähteet== == Aiheesta muualla == * http://www.emimusic.co.uk/04/parlophone.htm Luokka:Brittiläiset levy-yhtiöt
Davita Prendergast

Davita Prendergast (s. 16. joulukuuta 1984 Westmoreland, Jamaika) on jamaikalainen 400 metrin juoksija. Prendergast karsiutui Kingstonin alle 20-vuotiaiden MM-kisoissa 2002 400 metrin juoksun välierissä ajalla 53,76. Osakan MM-kisoissa 2007 hän oli mukana Jamaikan joukkueessa, joka voitti 4 × 400 metrin viestijuoksussa MM- hopeaa.http://osaka2007.iaaf.org/results/gender=W/discipline=4X4/combCode=hash/roundCode=f/result.html Dohan sisäratojen MM-kisoissa 2010 hän oli mukana kolmanneksi 4×400 metrin viestissä juosseessa joukkueessa. Joukkue kuitenkin hylättiin myöhemmin joukkueessa juosseen Bobby-Gaye Wilkinsin dopingkäryn jälkeen. Daegun MM- kilpailuissa 2011 hän juoksi toisen osuuden pitkässä viestissä toiseksi sijoittuneessa Jamaikan joukkueessa.Daegu 2011 – Naisten 4×400 metrin viestin tulokset IAAF ==Henkilökohtaiset ennätykset== :Lähde: IAAF * 200 metrin juoksu: 23,34 (2007) * 400 metrin juoksu: 50,86 (2011) ==Lähteet== Luokka:Jamaikalaiset pikajuoksijat Luokka:Vuonna 1984 syntyneet Luokka:Elävät henkilöt
Shekhar Kapur

Shekhar Kapur (s. 6. joulukuuta 1945 Lahore, Punjab, Brittiläinen Intia) on intialainen elokuvaohjaaja ja elokuvatuottaja. == Ura == Shekhar Kapur aloitti uransa Bollywoodissa vuonna 1983 ohjaamalla hindinkielisen elokuvan Masoom. Toinen ohjaus oli tieteiselokuva Mr. India vuodelta 1987. Kapur ohjasi H. G. Wellsin romaaniin Aikakone perustuvaa elokuvaa Time Machine, mutta elokuva ei koskaan valmistunut. Kolmas valmistunut ohjaustyö oli Bandit Queen vuodelta 1994. Kapurin ensimmäinen englanninkielinen ohjaus oli vuoden 1998 Elisabet, joka kuvaa Englannin kuningattaren Elisabet I:n valtakauden alkuvaiheita. Seuraava, vuoden 2002 elokuva Valkoinen sulka, kertoo pelkuruudesta syytetystä brittisotilaasta vuosien 1884–1885 Sudanissa. Vuonna 2007 Elisabetille valmistui jatko-osa, Elisabet – kultainen aikakausi, joka jatkaa tarinaa samoilla päänäyttelijöillä. == Valikoitu filmografia == * Masoom (1983) * Mr. India (1987) * Time Machine (keskeneräinen) * Bandit Queen (1994) * Elisabet (1998) * Valkoinen sulka (2002) * Elisabet – kultainen aikakausi (2007) * New York, I Love You (2008) * Passage (2009) == Aiheesta muualla == * Shekhar Kapur's official blog * Shekhar Kapur at IntentBlog * Shekhar Kapur in Interview with 99FACES.tv Luokka:Intialaiset elokuvaohjaajat Luokka:Intialaiset elokuvatuottajat Luokka:Vuonna 1945 syntyneet Luokka:Elävät henkilöt
Rick Mears

thumb|Rick Mears vuonna 2011. Rick Ravon Mears (synt. 3. joulukuuta 1951 Wichita, Kansas) on yhdysvaltalainen entinen kilpa-ajaja. Hän jakaa Indianapolis 500 voittojen ykkössijan kahden muun ajajan kanssa neljällä voitollaan, sekä on saavuttanut kautta aikain eniten paalupaikkoja (kuusi) kyseisessä kilpailussa. Mears on myös kolminkertainen IndyCar-mestari. Mears aloitti uransa 1970-luvulla off-road -sarjassa. Roger Penske kiinnostui hänen nopeudestaan ja kiinnitti hänet talliinsa ajamaan Mario Andrettin tilalla silloin, kun Andretti ajoi muiden sarjojen kilpailuja. Hän ajoi menestyksekkäästi USACissa ennen kuin siirtyi Penskelle ajamaan CART-sarjaa. Hän ajoi sarjassa 14 kautta lopettamisvuoteensa 1992 asti. CART-urallaan hän voitti 26 osakilpailua ja kolme kertaa mestaruuden. Mears pääsi kokeilemaan Brabhamin F1-autoa 1980, mutta hänen olisi pitänyt maksaa ajopaikastaan palkan sijasta, joten hän päätti jäädä Pohjois-Amerikan kilparadoille. Mears valittiin International Motorsports Hall of Fameen vuonna 1997. Hän työskentelee tällä hetkellä Penske Racingin konsulttina. ==Lähteet== Luokka:Yhdysvaltalaiset autourheilijat Luokka:Vuonna 1951 syntyneet Luokka:Elävät henkilöt
Hippomedon

Hippomedon () oli kreikkalaisessa mytologiassa yksi seitsemästä Thebaa vastaan hyökänneestä Argoksen sankarista. Hänen isänsä oli joko Talaos, AristomakhosApollodoros: Bibliotheke ('Kirjasto') 3.6.3 (engl. käännös). tai MnesimakhosHyginus: Fabulae lxx (engl. käännös).. Hyginus mainitsee hänen äidikseen Metidiken, Adrastoksen sisaren. Aiskhylos kuvaa Hippomedonin valtavan kokoiseksi soturiksi, joka herätti pelkoa vastustajissaan. Hän hyökkäsi Thebaan yhdestä sen seitsemästä portista kantaen kilpeään, jota koristi tultasyöksevän Tyfonin kuva.Aiskhylos: Seitsemän Thebaa vastaan 486–499 (engl. käännös). Ismaros surmasi Hippomedonin taistelussaApollodoros: Bibliotheke ('Kirjasto') 3.6.8 (engl. käännös).. Statiuksen mukaan Hippomedon sai kuitenkin surmansa suuresta määrästä thebalaisten nuolia melkein hukuttuaan ennen sitä Ismenos-jokeenStatius: Thebais ix.446–539 (engl. käännös).. == Lähteet == Luokka:Kreikkalaisen mytologian sankarit
Hofkirche

Hofkirche (viralliselta nimeltään Kathedrale Sanctissimae Trinitatis) on kirkkorakennus saksalaisessa Dresdenin kaupungissa. Se on Dresden-Meissenin roomalais-katolisen hiippakunnan tuomiokirkko ja yksi suurimmista kirkkorakennuksista Saksin osavaltiossa. Kirkko rakennettiin dresdeniläiseen rokokootyyliin vuosina 1738–1754 italialaisen arkkitehdin Gaetano Chiaverin suunnitelmien mukaisesti. Hofkirchen alttaritaulun on tehnyt Anton Raphael Mengs vuonna 1751, saarnastuolin Balthasar Permoser vuonna 1722 ja urut Gottfried Silbermann vuonna 1755. Kirkon kryptassa säilytetään kirkon rakennuttajan, vaaliruhtinas Fredrik August II:n isän, kuningas August Väkevän sydäntä ja Wettinin hallitsijasuvun sarkofagia. Hofkirche vaurioitui merkittävästi muun Dresdenin ohella toisessa maailmansodassa ja se restauroitiin 1980-luvulla. == Kuvia == File:20070207040DR Dresden Hofkirche SilbermannOrgel.jpg|Kirkko sisältä File:View of Dresden MET 108628.jpg|Kivipiirros Dresdenistä jossa kirkko on keskellä. File:13-12-17-dresden-nacht-RalfR-27.jpg|Yökuva kirkosta == Aiheesta muualla == * Dresden-Meißenin hiippakunnan sivut Luokka:Dresdenin rakennukset ja rakennelmat Luokka:Saksan kirkot Luokka:Katedraalit Luokka:Kivikirkot
Henri Salvador

Henri Gabriel Salvador (18. heinäkuuta 1917 Cayenne, Ranskan Guayana – 13. helmikuuta 2008 Pariisi, Ranska) oli ranskalainen viihdelaulaja. Hänen ohjelmistoonsa kuului tyylillisesti hyvinkin vaihtelevaa musiikista jazzista rock ’n’ rolliin (salanimellä Henri Cording), ja hänen kappaleensa ”Dans mon île” vaikutti bossa novan syntyyn 1950-luvun lopulla. Salvadorin ura jatkui 1930-luvulta hänen elämänsä viime vuosiin saakka. Hänen ikivihreät kappaleensa, kuten ”Syracuse”, ”Zorro est arrivé” (1964) ja ”Une chanson douce”, ovat tunnettuja useamman ranskankielisen sukupolven keskuudessa. Salvadorin vanhemmat olivat guadeloupelaisia. Salvador muistetaan Paris Saint- Germainin kannattajana. Hän oli paitsi arvostettu muusikko, myös ääninäyttelijä. Hän oli vuoden 2001 Victoires de la Musique -voittaja ja Kunnialegioonan sekä Ordre National du Mériten komentaja. Hän kuoli äkillisesti varhain 13. helmikuuta 2008 ollessaan 90-vuotias. ==Aiheesta muualla== * Henri Salvadorin muistokirjoitus Helsingin Sanomissa Luokka:Bossa nova -laulajat Luokka:Ranskalaiset laulajat Luokka:Vuonna 1917 syntyneet Luokka:Vuonna 2008 kuolleet
Frauenkirche

Frauenkirche voi tarkoittaa ainakin seuraavia kirkkoja: * Frauenkirche, kirkko Dresdenissä * Frauenkirche, kirkko Görlitzissä * Frauenkirche, kirkko Meißenissa * Frauenkirche, kirkko Münchenissä * Frauenkirche, kirkko Nürnbergissä.
Kreuzkirche (Dresden)

Kreuzkirche on kirkkorakennus saksalaisessa Dresdenin kaupungissa, Altmarktin laidalla. Se on Saksin evankelis-luterilaisen kirkon pääkirkko ja yli 3 000 istumapaikallaan Saksin osavaltion suurin kirkkorakennus. Kirkko rakennettiin myöhäisbarokin ja varhaisklassismin tyylisuuntia mukaillen vuosina 1764–1800, ja se on Frauenkirchen jälkeen Dresdenin toiseksi vanhin kirkkorakennus. Tunnetun Dresdner Kreuzchor -kuoron kirkkona Kreuzkirche on myös Dresdenin kirkkomusiikin keskus. == Aiheesta muualla == * Viralliset sivut * Dresdner Kreuzchor Luokka:Saksan kirkot Luokka:Kivikirkot Luokka:Dresdenin rakennukset ja rakennelmat
Suomi–Ruotsi-maaottelu 2007

Suomi–Ruotsi-maaottelu vuonna 2007 kilpailtiin 8.–9. syyskuuta Ruotsin Göteborgissa Ullevin stadionilla. Kilpailussa Suomen miehet voittivat Ruotsin pistein 203–199, naiset puolestaan hävisivät pistein 189–219. == Loppupisteet == Miehet Joukkue 1. päivä 2. päivä Yhteensä 111 93 203 90 109 199 Naiset 99,5 119,5 219 103,5 85,5 189 Pojat 63 59 122 43 33 76 Tytöt 65 60 125 39 35 74 == Tulokset == ===Miehet=== |- | rowspan="2" valign="top" | 4x100m 8.9. | width="2%" bgcolor="#F7F6A8" | | bgcolor="#F7F6A8" | Joni Rautanen Visa Hongisto Rami Jokinen Nghi Tran | width="7%" bgcolor="#F7F6A8" | 40,24 | valign="top" rowspan="2"|Pisteet: 5-2 |- bgcolor="#DCE5E5" | width="2%" | | Robert Kronberg Christoffer Sandin Johan Engberg Stefan Tärnhuvud | width="7%" | 40,59 |- style="border-width:0px;" | colspan="5" | |- | rowspan="2" valign="top" | 4x400m 9.9. | width="2%" bgcolor="#F7F6A8" | | bgcolor="#F7F6A8" | Thomas Nikitin Fredrik Johansson Tor Pöllänen Johan Wissman | width="7%" bgcolor="#F7F6A8" | 3.07,81 | valign="top" rowspan="2"|Pisteet: 2-5 |- bgcolor="#DCE5E5" | width="2%" | | Juhani Mikkola Jussi Heikkilä Wilson Kirwa Matti Välimäki | width="7%" | 3.15,54 |- style="border-width:0px;" | colspan="5" | === Naiset === |- | rowspan="2" valign="top" | 4x100m 8.9. | width="2%" bgcolor="#F7F6A8" | | bgcolor="#F7F6A8" | Heidi Hannula Sari Keskitalo Ilona Ranta Johanna Manninen | width="7%" bgcolor="#F7F6A8" | 44,34 | valign="top" rowspan="2"|Pisteet: 5-0 Ruotsi hylättiin (Lena Berntsson, Jenny Kallur, Emma Rienas, Isabelle Eurenius) |- bgcolor="#DCE5E5" | width="2%" | | | width="7%" | |- style="border-width:0px;" | colspan="5" | |- | rowspan="2" valign="top" | 4x400m 9.9. | width="2%" bgcolor="#F7F6A8" | | bgcolor="#F7F6A8" | Beatrice Dahlgren Erica Mårtensson Emma Agerbjer Lena Aruhn | width="7%" bgcolor="#F7F6A8" | 3.36,98 | valign="top" rowspan="2"|Pisteet: 2-5 |- bgcolor="#DCE5E5" | width="2%" | | Ilona Ranta Sari Keskitalo Johanna Manninen Kirsi Mykkänen | width="7%" | 3.38,06 |- style="border-width:0px;" | colspan="5" | === Kävelymaaottelu=== Kävelymaaottelu on oma erillinen ottelunsa. Loppupisteet 23-12 == Lähteet == * Tulokset - finnkampen.se * Tulokset SUL:in sivuilla ** 1. päivä: aikuiset, nuoret ** 2. päivä: aikuiset, nuoret ** Kävelymaaottelu Luokka:Suomi–Ruotsi-maaottelu Luokka:Vuoden 2007 yleisurheilu Luokka:Göteborgin urheilutapahtumat
Bestikset ain

Bestikset ain (alkuperäiseltä nimeltä Best Friends For Life) on ensimmäinen Trollz-elokuva. Elokuva koostuu kolmesta ensimmäisestä jaksosta, tai itse asiassa jaksot ovat pätkiä elokuvasta. Elokuva sai ensi-iltansa Yhdysvalloissa 2005 ja Suomessa 16. elokuuta 2006. ==Juoni== Kaikki alkaa siitä, kun Amethystin kivi alkaa hohtaa. Trollitytöille se merkitsee taikavoimien saamista. Amethystille tulee pakahtuva tarve kertoa ystvilleen, nämähän ovat varmasti niin iloisia Amethystin puolesta. Mutta kuinkas käykään: Amethystin ensimmäinen taika onnistuu niin hyvin, että Ruby tulee Amethystille kateelliseksi. Varsinkin kun eräs väärinkäsitys saa Rubyn lopulta raivon partaalle. Hän erottaa Amethystin ryhmästä, lopullisesti tai niin hän ainakin sanoi. Safiirin, Onyxin ja Topazin pitää keksiä keino saada tytöt takaisin yhteen ennen kuin on liian myöhäistä. thumb|Trollitytöt joutuivat etsimään salaista alttaria syvältä Aavemetsistä. Ruby, Topaz, Onyx ja Safiiri vievät Amethystin Taikakauppaan ostoksille. Lopulta tytöt kokeilevat uusia helmiä ja tekevät vahingossa suuren virheen yhdellä. He muuttavat Coalin jääpatsaaksi ja salaperäinen Obsidian kertoo, että jos taikaa ei kumota tarpeeksi ajoissa, Coal sulaa. Tytöt menevät etsimään salaperäistä alttaria Aavemetisen syvyyksistä ja saavat huomata, että ystävät ovat tarpeen tiukoissa tilanteissa. Ensimmäinen koulupäivä alkaa ja Amethystiä jännittää. Onneksi hänen äitinsä auttaa häntä. Koulupäivä ei kuitenkaan ala oikein hyvin. Tytöt myöhästyvät ja inhottava Coral ystävineen aiheuttaa ongelmia. Tytöt löytävät ihmeellisen pikkuisen koiran, Snarfin, mihin Topaz ihastuu. Tyttö piilottaa koiran laukkuunsa. Seuraavaksi rehtori löytää tytöt käytäviltä väärennettyjen kulkulupien kanssa ja he joutuvat hänen puhutteluun. Kaiken lisäksi Snarf muuttuu hirviökoiraksi ja yrittää anastaa Amethystin kaulakorun. Onneksi viiden taika on taas lähellä. == Tietoja elokuvasta == * Alkuperäisnimi: Best Friends For Life * Kesto: noin 65 minuuttia * Ikäraja:7 * Kielet: Hollanti, Suomi ja Englanti. Kuulovammaisille Englanti. ==Suomenkielisissä äänirooleissa== Muun muassa nämä henkilöt esiintyvät elokuvassa. * Henna Haverinen - Amethyst * Mirjami Heikkinen - Ruby * Annituuli Kasurinen - Topaz * Heljä Heikkinen - Safiiri Luokka:Vuoden 2005 yhdysvaltalaiset elokuvat Luokka:Trollz Luokka:Yhdysvaltalaiset animaatioelokuvat
Mediatutkimus

Mediatutkimus on tieteenala, joka tutkii mediaa erilaisista näkökulmista. Medioita ovat joukkoviestinnän välineet, kuten kirjat, lehdet, televisio, elokuva, digitaaliset viestimet ja internet. Mediatutkimus tutkii median vastaanottoa, tuotantoa, historiaa ja rakenteita sekä monia median sisältöihin, yleisöihin ja kanaviin liittyviä teoreettisia ja käytännöllisiä kysymyksiä. Mediatutkimuksella on yhtymäkohtia viestinnän ja joukkoviestinnän (ks. viestintätieteet) tutkimuksen kanssa, mutta alalla sovelletaan laajasti myös esimerkiksi taiteiden- ja kulttuurintutkimuksen näkökulmia ja menetelmiä. == Suomessa == Mediatutkimus vakiintui Suomeen Turun yliopiston yhdistäessä viestinnän sekä elokuva- ja televisiotieteen oppiaineet toisiinsa vuonna 2000. Elokuva- ja televisiotiede tutkii rajatummin näiden medioiden kuvastoa ja tuottamia merkityksiä. Elokuvaa ja televisiota tarkastellaan myös muiden medioiden kentällä, joten tarkastelun kohteena ovat muutkin audiovisuaaliset mediat ja niin sanottu uusi media. Audiovisuaalista mediaa tarkastellaan historiallisena, esteettisenä ja kulttuurisena ilmiönä. Mediatieteen ja mediatutkimuksen ohella erilaiset mediakulttuurin opintokokonaisuudet perehdyttävät mediakulttuuriin ja mediaan kulttuurissa. Suomessa mediatutkimusta opetetaan Turun, Tampereen ja Vaasan yliopistoissa. == Lähteet == == Aiheesta muualla == * http://www.utu.fi/fi/yksikot/hum/yksikot/mediatutkimus/Sivut/home.aspx * http://www.uwasa.fi/viestintatieteet/esittely/painopistealueet/mediatutkimus/ *
Pelastusvene

Pelastusvene on laivoissa oleva pelastautumiseen tarkoitettu vene. Monissa matkustaja-aluksissa yksi veneistä on erikseen sijoitettu noin kymmenen ihmistä kantava niin sanottu MOB (Man Over board) -vene, jonka miehittää erikseen koulutettu kansimiehistön osasto ja jota käytetään vain jos alukselta joku putoaa yli laidan tai sattuu jotain vastaavaa. Näissä veneissä on yleensä vesisuihkuvetolaite, koska se on turvallinen ihmisiä vedestä pelastettaessa ja helpommin ohjattava kuin peräsinohjattu. Pelastusveneet otetaan käyttöön, kun alus on uppoamisvaarassa. Veneet varustetaan vähintään airoilla, istuimilla ja juomavedellä aluksen katsastusmääräysten mukaisesti. Usein pelastusveneissä on myös selviytymispakkaus, jossa on välineitä onnettomuustilanteen varalle. Pelastusveneitä tulisi katsastusmääräysten mukaan olla tarpeeksi kaikille laivassa olijoille. Pelastusveneitä koskevat säädökset koottiin Ihmishengen turvallisuus merellä -nimiseen kansainväliseen sopimukseen. Tämä sopimus tunnetaan myös nimellä SOLAS-sopimus. Huhtikuussa 1912 uponnut RMS Titanic tuli tunnetuksi myös siitä, että pelastusveneitä oli vain puolelle matkustajista. Tämä puute johtui harhaluulosta, että veneitä olisi tarvittu vain siirtokuljetukseen pelastusaluksiin, koska luotettiin siihen, että radiolaitteiden avulla apu saataisiin paikalle ajoissa. Titanicin tuhoa voidaankin pitää nykyajan pelastustoimien ratkaisevaksi kehittäjäksi: enää ei lähdetty merelle ilman ainakin virallisesti kaikille riittäviä pelastusveneitä. Radioliikennekuria kehitettiin olennaisesti ja hätärakettien käytöstä annettiin omat määräyksensä. Seuraavassa saman mittakaavan laivatuhossa eli RMS Lusitaniassa veneitä oli kyllä riittävästi, mutta niiden käyttäminen epäonnistui, kun useita veneitä kaatui tai rikkoutui. == Katso myös == * SART (hätämajakka) == Aiheesta muualla == * * Luokka:Veneet Luokka:Liikenneturvallisuus de:Rettungsboot
Matti Eve

Matti Eve on suomalainen toimittaja. Hän työskentelee lahtelaisen Radio Voiman toimitusjohtajana ja päätoimittajana. Eve siirtyi Radio Voimaan televisiokanava Nelosen urheilutoimittajan tehtävistä. Matti Eve on muusikko Jarkko Even velipuoli. Molempien isä on raviohjastaja Timo Eve. == Lähteet == ==Aiheesta muualla== * Luokka:Suomalaiset toimittajat Luokka:Syntymävuosi puuttuu Luokka:Elävät henkilöt
Valtakunta (Yön albumi)

Valtakunta on elokuussa 2007 ilmestynyt Yön seitsemästoista studioalbumi. Singleinä siltä julkaistiin kappaleet Rakkautta vain?, Satukirjan sankari ja Taikasanat. == Äänitykset == Levyn materiaali äänitettiin syksyn 2006 ja kevään 2007 välisenä aikana usealla eri studiolla, koska ajatuksena oli, että kaikki muusikot saivat itse päättää, missä haluavat äänittää osuutensa.Valtakunnan synty – Studiopäiväkirja Likaiset Legendat. Viitattu 22.5.2015. Alkuperäisenä ajatuksena oli tehdä nauhoituksia muun muassa Skotlannissa ja Ruotsissa, mutta lopulta äänitykset hoidettiin kuitenkin Suomessa, esimerkiksi Olli Lindholm nauhoitti lauluosuutensa Yön entisen kitaristin Jani Viitasen studiolla Tampereella.Lindholm, Olli ja Rantanen, Ilpo: Yhden Yön tarina, s. 324. WSOY 2007. ISBN 978-951-0-32853-8. Albumilla kuultavaa säkkipilliä soittaa irlantilaisen Sliotar-yhtyeen jäsen Ray MacCormac, joka äänitti osuutensa Dublinissa. Muita vierailijoita levyllä ovat muun muassa Suvi Teräsniska sekä Tampere Filharmonian jousiryhmä. == Listamenestys ja myyntimäärät == Albumi nousi Suomen virallisen listan kärkeen heti ilmestymisviikollaan ja yhteensä sille kertyi 25 listaviikkoa.Yö: Valtakunta Musiikkituottajat. Viitattu 22.5.2015. Yhteensä albumia myytiin yli 35 000 kappaletta, eli platinalevyyn oikeuttava määrä.Kulta- ja platinalevyt 2007 Musiikkituottajat. Viitattu 22.5.2015. Kultalevymyynnin eli 15 000 kappaletta se saavutti jo ensimmäisen päivän aikana. == Arvioita == *Soundi: == Kappaleet == # # # # # # # # # # # # == Muusikot == ;Yö *Olli Lindholm – laulu *Daffy Terävä – kitarat, syntetisaattori *Jukka Lewis – basso, taustalaulu, laulu (8) *Ari Toikka – rummut *Mikko Kangasjärvi – kosketinsoittimet, haitari ;Vierailijat *Jari Latomaa – kosketinsoittimet, lyömäsoittimet, kitara, taustalaulu *Nina Kulhia – viulu (2, 4, 5, 6) *Liina Nuora-Loijas – viulu (2, 4, 5, 6) *Henrik Perelló – viulu (2, 4, 5, 6) *István Szalay – viulu (2, 4, 5, 6) *Anne Korhonen – alttoviulu (2, 4, 5, 6) *Taavi Nachtigall – alttoviulu (2, 4, 5, 6) *Anu Rasimus – viulu (3, 9) *Ray MacCormac – säkkipilli (3), huilu (12) *Antti Mäkinen – lyömäsoittimet (4, 11) *Juuso Nordlund – nauhaton basso (6) *Masa Orpana – saksofoni (6) *Eljas Tikanmäki – kosketinsoittimet (8) *Suvi Teräsniska – taustalaulu (5, 9) == Lähteet == *YÖ: VALTAKUNTA Finnmusic. ===Viitteet=== == Aiheesta muualla == * Valtakunta discogs.com -sivustolla Luokka:Yön albumit Luokka:Vuoden 2007 albumit
Kurare

Kurare on yleisnimi eteläamerikkalaisesta strykniinipähkinöiden (Strychnos) suvun kasveista tai pareirajuuresta (Chondrodendron tomentosum) saaduille alkaloidiseoksille, joita alkuperäisasukkaat käyttävät nuolimyrkkynä. Vereen jouduttuaan myrkky halvaannuttaa hermo-lihasliitoksen, joka on liikehermojen hienoimpien, lihaksiin haaroittuvien säikeiden ja lihassolujen välissä. Kuolema aiheutuu hengityslihasten halvauksesta. Kurarea voitiin käyttää metsästykseen, koska se ei imeydy ruoansulatuskanavasta, ja syöty riista on siten syöjälle vaaratonta. Tärkein kurarealkaloidi on (+)-tubokurariini (engl. useimmiten d-tubocurarine). Sen rakenne selvitettiin vuonna 1935. Kuraren vaikutuskohdan hermo-lihasliitoksessa osoitti Claude Bernard vuonna 1857.Olkkola KT, Perifeeriset lihasrelaksantit, s. 215, kirjassa Koulu M, Tuomisto J. Farmakologia ja toksikologia, 7. p., Kustannus Oy Medicina, Kuopio 2007,ISBN 978-951-97316-2-9, myös verkossa http://www.medicina.fi Puhdistettuja valmisteita käytettiin ensi kerran lamauttamaan lihaksia tetanuksen aiheuttamien kouristusten hoidossa 1930-luvulla ja lihasten halvaannuttamisen anestesian aikana kirurgisissa leikkauksissa vuonna 1942.Taylor P, Agents acting at the neuromuscular junction and autonomic ganglia, kirjassa Brunton LL, Lazo JS, Parker KL, Goodman & Gilman's The Pharmacological Basis of Therapeutics, 11. p., s. 220, McGraw-Hill, New York 2006. ISBN 0-07-142280-3 (+)-tubokurariini oli pitkään standardiaine anestesian yhteydessä tarvittavan lihaslaman aikaansaamisessa, mutta se on korvautunut synteettisillä tai puolisynteettisillä lihasrelaksanteilla, joista osa on sille sukua kemiallisesti (esim. atrakuuri ja mivakuuri), osa siitä täysin poikkeavia steroidirakenteisia aineita (esim. pankuroni, rokuroni ja vekuroni).Olkkola KT, Perifeeriset lihasrelaksantit, s. 215–224, kirjassa Koulu M, Tuomisto J. Farmakologia ja toksikologia, 7. p., Kustannus Oy Medicina, Kuopio 2007,ISBN 978-951-97316-2-9, myös verkossa http://www.medicina.fi ==Lähteet== == Aiheesta muualla == *Terveysportti: Kurare *Perifeeriset lihasrelaksant pdf *Curare, a South American arrow poison *Curare *Curare Luokka:Myrkylliset alkaloidit Luokka:Kasvimyrkyt Luokka:Hermomyrkyt Luokka:Nikotiiniantagonistit
Painlevén yhtälöt

Painlevén yhtälöt ovat kuudesta toisen kertaluvun differentiaaliyhtälöstä muodostuva joukko. Ne kuvasi ensimmäisenä ranskalainen matemaatikko Paul Painlevé vuosina 1893–1902. Painlevé luokitteli toisen kertaluvun differentiaaliyhtälöitä löytääkseen niiden ratkaisuna esiintyviä uusia erikoisfunktioita. Luokittelussaan hän päätyi tulokseen, että kaikki polynomikertoimiset toisen kertaluvun differentiaaliyhtälöt voidaan sopivin muunnoksin jakaa viiteenkymmeneen kanoniseen muotoon. Edelleen kävi ilmi, että 44 näistä kanonisista muodoista "redusoituu" siten, että ne voitiin ratkaista käyttämällä silloin tunnettuja erikoisfunktioita. Kuusi yhtälöä jäi siis vaille tunnettua ratkaisua. Niiden ratkaisut tunnetaan nykyisin Painlevén transkendentteinä. Nämä yhtälöt ovat * I: :\frac{d^2y}{dt^2} = 6 y^2 + \lambda t * II: :\frac{d^2y}{dt^2} = 2 y^3 + ty + \mu * III: :ty\frac{d^2y}{dt^2} = t \left(\frac{dy}{dt} \right)^2 -y\frac{dy}{dt} + at + by + cy^3 + dty^4 * IV: :y\frac{d^2y}{dt^2}= \frac{1}{2} \left(\frac{dy}{dt} \right)^2 -\frac{1}{2}a^2+2(t^2-b)y^2+4ty^3+\frac{3}{2}y^4 * V: :t^2(y-y^2)\frac{d^2y}{dt^2}= \frac{1}{2}t^2(1-3y) \left( \frac{dy}{dt} \right)^2 -t y (1-y) \frac{dy}{dt} +a y^2 (1-y)^3 + b (1-y)^3 + c ty (1-y) + e t^2 y^2(1+y) * VI: :\frac{d^2y}{dt^2}= \frac{1}{2}\left(\frac{1}{y}+\frac{1}{y-1}+\frac{1}{y-t}\right)\left( \frac{dy}{dt} \right)^2 -\left(\frac{1}{t}+\frac{1}{t-1}+\frac{1}{y-t}\right)\frac{dy}{dt} + \frac{y(y-1)(y-t)}{t^2(t-1)^2} \left(\alpha+\beta\frac{t}{y^2}+\gamma\frac{t-1}{(y-1)^2}+\delta\frac{t(t-1)}{(y-t)^2}\right) Yhtälöt I–III julkaisi Painlevé, IV-V hänen oppilaansa B. Gambier ja viimeisen yhtälön Richard Fuchs. Yhtälöistä kolmella ensimmäisellä kaikki singulariteetit ovat liikkuvia, kun kolmella jälkimmäisellä on myös kiinteitä singulariteettejä. ==Aiheesta muualla== * Painlevé equations * Painlevé transcendents MathWorldissa Luokka:Tavalliset differentiaaliyhtälöt Luokka:Erikoisfunktiot
Animals Or Human

Animals Or Human on Captain Hollywood Project -yhtyeen toinen studioalbumi, joka julkaistiin vuonna 1995. Albumilta löytyvät muun muassa yhtyeen tunnetuimmat kappaleet "Flying High", "Find Another Way" ja "The Way Love Is". ==Kappaleet== # # # # # # # # # # # Luokka:Vuoden 1995 albumit Luokka:Saksalaiset elektronisen musiikin albumit Luokka:Eurodance-albumit
AMS-radiohiiliajoitus

AMS-radiohiiliajoitus on radiohiiliajoitus, joka perustuu radiohiilen määrän tarkkaan mittaamiseen kiihdytinmassaspektrometrillä eli AMS-laitteella. Massaspektrometri mittaa suoraan radiohiilen määrän. Perinteisemmässä radiohiiliajoituksessa radiohiilen määrä mitataan epäsuorasti sen säteilemästä beetasäteilystä. AMS-radiohiiliajoitus soveltuu muun muassa kalliomaalausten ja poltettujen saviastioiden ajoitukseen. Saviastioihinhan kiinnittyy hiilipitoista karstaa. Luokka:Iänmääritys
Tenavatähti 1993

Tenavatähti 1993 on vuoden 1993 Tenavatähti-lastenlaulukilpailun yhteydessä julkaistu kokoelmalevy. Levyn kappaleet koostuvat pääsääntöisesti iskelmä- ja lastenmusiikista. == Kappaleet == == Lähteet == Luokka:Vuoden 1993 albumit Luokka:Tenavatähti-kokoelmalevyt Luokka:Jaakko Salon tuottamat albumit
Nicholle Tom

Nicholle Tom (s. 23. maaliskuuta 1978 Hinsdale, Illinois) on yhdysvaltalainen näyttelijä, joka tunnetaan parhaiten roolistaan Maggie Sheffieldinä 1990-luvun televisiosarjassa Nanny. ==Ura== Tom aloitti näyttelijän uransa 1980-luvun lopulla ja varsinaisesti esiintyi useammin 1990-luvulla, jolloin hän teki vierasesiintymisen televisiosarjassa Bel-Airin prinssi. Vuonna 1992 Tom esiintyi ensimmäisessä elokuvaroolissaan Beethovenissa. Elokuvan jälkeen hän teki muutamia esiintymisiä televisiosarjassa Beverly Hills 90210 sekä pieniä elokuvarooleja. Vuonna 1993 Tom sai ensimmäisen suurroolinsa televisiosarjassa Nanny, jossa hän esitti Maggie Sheffieldiä aina vuoteen 1999 asti. Samaan aikaan Tom teki muutamia äänirooleja, joista merkittävin oli Terästyttö animaatiosarjoissa Teräsmies ja The New Batman Adventures. Myöhemmin hän uusi ääniroolinsa Justice League Unlimitedissa vuosina 2004–2006. Tom esiintyi vuosina 2006–2007 televisiosarjassa The Minor Accomplishments of Jackie Woodman. ==Aiheesta muualla== * The Unofficial Nicholle Tom Homepage * starpulse.com * tv.com Luokka:Yhdysvaltalaiset televisionäyttelijät Luokka:Vuonna 1978 syntyneet Luokka:Elävät henkilöt
Lippstadt

Lippstadt on kaupunki Nordrhein-Westfalenin osavaltiossa, läntisessä Saksassa. Se on kuulunut vuodesta 1975 lähtien Soestin piirikuntaan ja sijaitsee noin 70 kilometriä itään Dortmundista ja noin 30 kilometriä länteen Paderbornista. Lippstadtin asukasluku oli noin 66 000 vuonna 2011, ja se on siten niin kutsuttu Mittelstadt. Kaupungin pinta-ala on 113,3 neliökilometriä. Lippstadtin perusti kreivi Bernhard II vuonna 1185. Se on Westfalenin vanhin Gründungsstadt, eli kaupunki, joka on perustettu konkreettisella perustamisjulistuksella. Kaupunki kuului Hansaliittoon 1100- ja 1200-luvuilla ja sinne perustettiin myös augustiiniluostari 1200-luvun toisella puoliskolla. ==Lähteet== == Aiheesta muualla == * Kaupungin verkkosivusto Luokka:Nordrhein- Westfalenin kunnat Luokka:Saksan kaupungit
Monacon Grand Prix 1986

Monacon Grand Prix 1986 oli Formula 1 -sarjan osakilpailu, joka ajettiin 11. toukokuuta 1986 Monacon katuradalla. Kilpailun voitti paalupaikalta lähtenyt hallitseva maailmanmestari Alain Prost. Keke Rosbergin toisen sijan myötä McLaren otti kilpailusta kaksoisvoiton. Kilpailu oli Elio de Angelisin viimeinen kilpailu ennen hänen kohtalokasta onnettomuuttaan Paul Ricardin radalla. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 1 Alain Prost McLaren-TAG 78 1:55.41,060 1 9 2 2 Keke Rosberg McLaren-TAG 78 + 25,022 9 6 3 12 Ayrton Senna Lotus-Renault 78 + 53,646 3 4 4 5 Nigel Mansell Williams-Honda 78 + 1.11,402 2 3 5 25 René Arnoux Ligier-Renault 77 + 1 krs. 12 2 6 26 Jacques Laffite Ligier-Renault 77 + 1 krs. 7 1 7 6 Nelson Piquet Williams-Honda 77 + 1 krs. 11 8 18 Thierry Boutsen Arrows-BMW 75 + 3 krs. 14 9 17 Marc Surer Arrows-BMW 75 + 3 krs. 17 10 28 Stefan Johansson Ferrari 75 + 3 krs. 15 11 4 Philippe Streiff Tyrrell- Renault 74 + 4 krs. 13 12 14 Jonathan Palmer Zakspeed 74 + 4 krs. 19 Kesk. 3 Martin Brundle Tyrrell-Renault 67 Onnettomuus 10 Kesk. 16 Patrick Tambay Lola-Ford 67 Onnettomuus 8 Kesk. 20 Gerhard Berger Benetton-BMW 42 Ohjaus 5 Kesk. 7 Riccardo Patrese Brabham-BMW 38 Polttoainepumppu 6 Kesk. 27 Michele Alboreto Ferrari 38 Turbo 4 Kesk. 8 Elio de Angelis Brabham-BMW 31 Moottori 20 Kesk. 19 Teo Fabi Benetton-BMW 17 Jarrut 16 Kesk. 15 Alan Jones Lola- Ford 2 Onnettomuus 18 DNQ 21 Piercarlo Ghinzani Osella-Alfa Romeo DNQ 11 Johnny Dumfries Lotus-Renault DNQ 29 Huub Rothengatter Zakspeed DNQ 22 Christian Danner Osella-Alfa Romeo DNQ 23 Andrea de Cesaris Minardi-Motori Moderni Lähde: Lähde: Lähde: Lähde: Lähde: Lähde: Lähde: Lähde: == Muuta == * Paalupaikka: Alain Prost – 1.22,627 * Nopein kierros: Alain Prost – 1.26,607 kierroksella 51 * Monacon kilpailu nähtiin Suomessa TV2:lla selostajina Matti Kyllönen ja Juha Varjosaari. * HS 11.5.1986 ==Lähteet== Luokka:Formula 1 -kausi 1986 Luokka:Monacon Grand Prix
Jeesus Siirakin poika

Jeesus Siirakin poika oli Jerusalemista kotoisin oleva juutalainen kirjanoppinut, joka eli toisen vuosisadan alussa ennen ajanlaskun alkua. Hänet tunnetaan Sirakin kirjan kirjoittajana. ==Tausta== Hänen henkilöstään tiedetään varsin vähän. Katolisten lähteiden mukaan hänen etunimensä oli Jeesus, Sirakin kirjan kreikankielisessä prologissa Iesous. Hänen sukunimensä oli Ben Sira ("Siran poika"), mikä käy ilmi kirjan hepreankielisistä teksteistä. Kirjan kreikan- ja latinankieliset vanhat versiot viittaavat häneen myös "Jerusalemin miehenä", jonka mukaan hänen tiedetään ainakin asuneen, ellei olleen jopa syntyisin, Jerusalemista. Hän oli eräänlainen filosofinen elämän tarkkailija ja hän itse kertoo hankkineensa tietämyksensä matkustelemalla runsaasti. Hänen sanotaan myös olleen Eleaserin pojanpoika, hänen isänsä nimi on todennäköisesti ollut Simon, ja ben Sira-nimi on ollut koko suvun kantanimi. Joissakin lähteissä hänen on sanottu myös olleen papillista sukua, mikä on todennäköisesti johtunut kirjoitusvirheestä. Hän ei myöskään ole ollut itse rabbi eikä lääkäri, vaikka niinkin on väitetty. Hänen on myös sanottu olleen säännöllisesti kuolemanvaarassa. Ainut varma tieto on, että hän oli aikansa mittapuun mukaan korkeasti oppinut henkilö. ==Elinajan ajoittaminen== Hänen elinaikansa on ajoitettu kahden tiedon perusteella. Sirakin kirjan kreikankielisessä esipuheessa Jeesus Siirakin pojan pojanpojan kerrotaan saapuneen Egyptiin kuningas Euergetes Basileoksen kolmantenakymmenentenä kahdeksantena vuotena, jonka jälkeen hän oli kääntänyt isoisänsä teoksen kreikaksi. Historia tuntee kaksi Egyptin hallitsijaa, joilla oli lisänimi Euergetes: Ptolemaios III Euergetes ja Ptolemaios VIII Euergetes II (Fyskon). Koska Ptolemaios III hallitsi vain 25 vuotta, hallitsijan täytyy olla Ptolemaios VIII. Tällöin pojanpojan voidaan sanoa saapuneen Egyptiin vuonna 132 eaa. ja hänen isoisänsä on todennäköisesti elänyt 40–60 vuotta aiemmin (n. 190 eaa.–170 eaa.). Toinen tieto on peräisin itse kirjasta. Kirjoittaja viittaa kunnioittaen ylipappi Simonin, Oniaan pojan, toimiin sanoen jopa siunauksen kyseiselle henkilölle kirjassa, minkä perusteella kirjoittajan arvellaan olleen hänen aikalaisensa. Juutalainen historia tuntee edelleen kaksi Simon-nimistä ylipappia, jotka ovat olleet Oniaan poikia. Simon I oli asemassaan Ptolemaios I Soterin aikana, noin 300 eaa.. Simon II puolestaan eli noin vuonna 200 eaa., minkä perusteella kirjan kirjoittajan on katsottu eläneen toisen vuosisadan alussa ennen ajanlaskun alkua. ==Katso myös== *Sirakin kirja *Synergismi ==Lähteet== Luokka:Juutalaiset filosofit
Belgian Grand Prix 1986

Belgian Grand Prix 1986 oli Formula 1 -sarjan osakilpailu, joka ajettiin 25. toukokuuta 1986 Spa-Francorchamps'n radalla. Kilpailun voitti Williams- kuljettaja Nigel Mansell, joka lähti kilpailuun lähtöruudusta viisi. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 5 Nigel Mansell Williams-Honda 43 1:27'57.925 5 9 2 12 Ayrton Senna Lotus-Renault 43 + 19.827 4 6 3 28 Stefan Johansson Ferrari 43 + 23.592 11 4 4 27 Michele Alboreto Ferrari 43 + 29.634 9 3 5 26 Jacques Laffite Ligier- Renault 43 + 1'10.690 17 2 6 1 Alain Prost McLaren-TAG 43 + 2'17.772 3 1 7 19 Teo Fabi Benetton-BMW 42 + 1 krs. 6 8 7 Riccardo Patrese Brabham-BMW 42 + 1 krs. 15 9 17 Marc Surer Arrows-BMW 41 + 2 krs. 21 10 20 Gerhard Berger Benetton-BMW 41 + 2 krs. 2 11 15 Alan Jones Lola-Ford 40 Polttoaine loppu 16 12 4 Philippe Streiff Tyrrell-Renault 40 + 3 krs. 18 13 14 Jonathan Palmer Zakspeed 37 + 6 krs. 20 Kesk. 23 Andrea de Cesaris Minardi-Motori Moderni 35 Polttoaine loppu 19 Kesk. 29 Huub Rothengatter Zakspeed 25 Sähköt 23 Kesk. 3 Martin Brundle Tyrrell-Renault 25 Vaihdelaatikko 12 Kesk. 24 Alessandro Nannini Minardi-Motori Moderni 24 Vaihdelaatikko 22 Kesk. 25 René Arnoux Ligier-Renault 23 Moottori 7 Kesk. 6 Nelson Piquet Williams-Honda 16 Turbo 1 Kesk. 18 Thierry Boutsen Arrows-BMW 7 Sähköt 14 Kesk. 11 Johnny Dumfries Lotus-Renault 7 Ulosajo 13 Kesk. 2 Keke Rosberg McLaren-TAG 6 Moottori 8 Kesk. 21 Piercarlo Ghinzani Osella-Alfa Romeo 3 Moottori 24 Kesk. 22 Christian Danner Osella-Alfa Romeo 2 Moottori 25 Kesk. 16 Patrick Tambay Lola-Ford 0 Onnettomuus 10 Lähde: Lähde: Lähde: Lähde: Lähde: Lähde: Lähde: Lähde: == Muuta == * Paalupaikka: Nelson Piquet – 1'54.331 * Nopein kierros: Alain Prost – 1'59.282 kierroksella 31 ==Lähteet== Luokka:Formula 1 -kausi 1986 Luokka:Belgian Grand Prix
Kanadan Grand Prix 1986

Kanadan Grand Prix 1986 oli Formula 1 -sarjan osakilpailu, joka ajettiin 15. kesäkuuta 1986 Circuit Gilles Villeneuve -radalla. Kilpailun voitti Nigel Mansell, jolle voitto oli toinen perättäinen. Kyseinen kilpailu on kymmenes Honda-moottorilla voitettu ja kauden kolmas. == Tulokset == * Paalupaikka: Nigel Mansell – 1'24.118 Sija Nro Kuljettaja Talli Kierrokset Aika/keskeytys Lähtöruutu Pisteet 1 5 Nigel Mansell Williams-Honda 69 1:42'26.415 1 9 2 1 Alain Prost McLaren-TAG 69 + 20.659 4 6 3 6 Nelson Piquet Williams-Honda 69 + 36.262 3 4 4 2 Keke Rosberg McLaren-TAG 69 + 1'35.673 6 3 5 12 Ayrton Senna Lotus-Renault 68 + 1 krs. 2 2 6 25 René Arnoux Ligier-Renault 68 + 1 krs. 5 1 7 26 Jacques Laffite Ligier-Renault 68 + 1 krs. 8 8 27 Michele Alboreto Ferrari 68 + 1 krs. 11 9 3 Martin Brundle Tyrrell-Renault 67 + 2 krs. 19 10 15 Alan Jones Lola-Ford 66 + 3 krs. 13 11 4 Philippe Streiff Tyrrell- Renault 65 + 4 krs. 17 12 29 Huub Rothengatter Zakspeed 63 + 6 krs. 24 Kesk. 7 Riccardo Patrese Brabham-BMW 44 Turbo 9 Kesk. 21 Piercarlo Ghinzani Osella-Alfa Romeo 43 Vaihdelaatikko 23 Kesk. 23 Andrea de Cesaris Minardi- Motori Moderni 40 Vaihdelaatikko 21 Kesk. 18 Thierry Boutsen Arrows-BMW 38 Sähköt 12 Kesk. 20 Gerhard Berger Benetton-BMW 34 Turbo 7 Kesk. 28 Stefan Johansson Ferrari 29 Onnettomuus 18 Kesk. 11 Johnny Dumfries Lotus-Renault 28 Onnettomuus 16 Kesk. 14 Jonathan Palmer Zakspeed 24 Moottori 22 Kesk. 8 Derek Warwick Brabham-BMW 20 Moottori 10 Kesk. 24 Alessandro Nannini Minardi-Motori Moderni 17 Turbo 20 Kesk. 19 Teo Fabi Benetton-BMW 13 Akku 15 Kesk. 22 Christian Danner Osella-Alfa Romeo 6 Turbo 25 Kesk. 16 Patrick Tambay Lola-Ford 0 Onnettomuus 14 Lähde: Lähde: Lähde: Lähde: Lähde: Lähde: Lähde: Lähde: * Nopein kierros: Nelson Piquet – 1'25.443 kierroksella 63 ==Lähteet== Luokka:Formula 1 -kausi 1986 Luokka:Kanadan Grand Prix
Kamov Ka-50

Kamov Ka-50 Black Shark () on venäläinen yksipaikkainen taisteluhelikopteri. Ka-50 suunniteltiin 1980-luvulla ja otettiin käyttöön Venäjän armeijassa 1995. Helikopterista suunniteltiin myös kaksipaikkainen Kamov Ka-52 Alligator (Naton kutsumanimi Hokum B). Vuonna 1997 Israel kehitti Kamov:in kanssa Ka-50-2 Erdogan nimisen variaation Ka-50:stä. Alkuperäiseen Ka-50 verrattuna helikopterissa on paikka kahdelle lentäjälle, jotka istuivat vierekkäin. Ka-50 käyttää Ka-52 tapaan Kamovin suunnittelutoimiston kehittämää roottorijärjestelmää, joka muodostuu kahdesta eri suuntaan pyörivästä roottorista ja näin ollen eliminoi peräroottorin tarpeen ja parantaa helikopterin lento-ominaisuuksia ja ketteryyttä. Ka-50 on myös maailman ensimmäinen yksipaikkainen taisteluhelikopteri, joka on varustettu heittoistuimella. Kopteri on panssaroitu kestämään 12,7 mm panssarinläpäiseviä luoteja ja 23 mm sirpaleita. Ka-50 pystyy myös kantamaan mukanaan huomattavan suuren määrän erilaista aseistusta ja riippuen tarkoituksesta aseita voidaan kantaa 2 300 kg verran. ==Aiheesta muualla== *Air Force Technology - Ka-50 Luokka:Sotilashelikopterit Luokka:Kamovin ilma-alukset
Richard Moll

Charles Richard Moll (13. tammikuuta 1943 Pasadena, Kalifornia – 26. lokakuuta 2023) oli yhdysvaltalainen näyttelijä ja ääninäyttelijä. Hänet tunnetaan parhaiten televisiosarjasta Night Court. Moll sai myös Saturn- palkintoehdokkuuden vuonna 1987 parhaasta sivuosasta elokuvasta Naapurissa kummittelee. Moll aloitti uransa teatterissa ennen kuin siirtyi televisioon ja elokuviin. Night Court -sarjan lisäksi hän näytteli muun muassa Scary Movie 2 -elokuvassa ja ääninäytteli sarjoissa Batman ja Hämähäkkimies. ==Lähteet== Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Vuonna 1943 syntyneet Luokka:Vuonna 2023 kuolleet
Itä-Yhdysvaltain Grand Prix 1986

Itä-Yhdysvaltain Grand Prix oli Formula 1 -sarjan osakilpailu, joka ajettiin 22. kesäkuuta 1986 Detroitin katuradalla. Kilpailun voitti paalupaikalta lähtenyt Ayrton Senna. Voitto oli hänelle kauden toinen ja uran neljäs. Kilpailu tunnettiin myös nimellä Detroitin Grand Prix. ==Tulokset== Sija Nro Kuljettaja Talli Kierrokset Aika/keskeytys Lähtöruutu Pisteet 1 12 Ayrton Senna Lotus-Renault 63 1:51'12.847 1 9 2 26 Jacques Laffite Ligier-Renault 63 + 31.017 6 6 3 1 Alain Prost McLaren-TAG 63 + 31.824 7 4 4 27 Michele Alboreto Ferrari 63 + 1'30.936 11 3 5 5 Nigel Mansell Williams-Honda 62 + 1 krs. 2 2 6 7 Riccardo Patrese Brabham-BMW 62 + 1 krs. 8 1 7 11 Johnny Dumfries Lotus- Renault 61 + 2 krs. 14 8 14 Jonathan Palmer Zakspeed 61 + 2 krs. 20 9 4 Philippe Streiff Tyrrell-Renault 61 + 2 krs. 18 10 8 Derek Warwick Brabham- BMW 60 + 3 krs. 15 Kesk. 17 Christian Danner Arrows-BMW 51 Sähköt 19 Kesk. 25 René Arnoux Ligier-Renault 46 Onnettomuus 4 Kesk. 18 Thierry Boutsen Arrows-BMW 44 Onnettomuus 13 Kesk. 23 Andrea de Cesaris Minardi-Motori Moderni 43 Vaihdelaatikko 23 Kesk. 6 Nelson Piquet Williams-Honda 41 Onnettomuus 3 Kesk. 28 Stefan Johansson Ferrari 40 Sähköt 5 Kesk. 19 Teo Fabi Benetton-BMW 38 Vaihdelaatikko 17 Kesk. 16 Eddie Cheever Lola-Ford 37 Ohjaus 10 Kesk. 15 Alan Jones Lola-Ford 33 Ohjaus 21 Kesk. 22 Allen Berg Osella-Alfa Romeo 28 Sähköt 25 Kesk. 3 Martin Brundle Tyrrell-Renault 15 Sähköt 16 Kesk. 21 Piercarlo Ghinzani Osella-Alfa Romeo 14 Turbo 22 Kesk. 2 Keke Rosberg McLaren-TAG 12 Voimansiirto 9 Kesk. 20 Gerhard Berger Benetton-BMW 8 Moottori 12 Kesk. 24 Alessandro Nannini Minardi-Motori Moderni 3 Turbo 24 Kesk. 29 Huub Rothengatter Zakspeed 0 Sähköt 26 Lähde: Lähde: Lähde: Lähde: Lähde: Lähde: Lähde: Lähde: ==Lähteet== Luokka:Formula 1 -kausi 1986 Luokka:Itä-Yhdysvaltain Grand Prix
Ranskan Grand Prix 1986

Ranskan Grand Prix 1986 oli Formula 1 -sarjan osakilpailu, joka ajettiin 6. heinäkuuta 1986 Paul Ricardin radalla. Kilpailun voitti toisesta ruudusta lähtenyt Nigel Mansell. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 5 Nigel Mansell Williams-Honda 80 1:37'19.272 2 9 2 1 Alain Prost McLaren-TAG 80 + 17.128 5 6 3 6 Nelson Piquet Williams-Honda 80 + 37.545 3 4 4 2 Keke Rosberg McLaren-TAG 80 + 48.703 7 3 5 25 René Arnoux Ligier-Renault 79 + 1 krs. 4 2 6 26 Jacques Laffite Ligier- Renault 79 + 1 krs. 11 1 7 7 Riccardo Patrese Brabham-BMW 78 + 2 krs. 16 8 27 Michele Alboreto Ferrari 78 + 2 krs. 9 9 8 Derek Warwick Brabham-BMW 77 + 3 krs. 14 10 3 Martin Brundle Tyrrell-Renault 77 + 3 krs. 15 11 17 Christian Danner Arrows-BMW 76 + 4 krs. 18 NC 18 Thierry Boutsen Arrows-BMW 67 Ei sijoitusta 21 Kesk. 16 Patrick Tambay Lola-Ford 64 Jarrut 13 Kesk. 11 Johnny Dumfries Lotus-Renault 56 Moottori 12 Kesk. 14 Jonathan Palmer Zakspeed 46 Moottori 22 Kesk. 4 Philippe Streiff Tyrrell-Renault 43 Tulipalo 17 Kesk. 29 Huub Rothengatter Zakspeed 32 Onnettomuus 24 Kesk. 22 Allen Berg Osella-Alfa Romeo 25 Turbo 26 Kesk. 20 Gerhard Berger Benetton-BMW 22 Vaihdelaatikko 8 Kesk. 19 Teo Fabi Benetton-BMW 7 Moottori 9 Kesk. 28 Stefan Johansson Ferrari 5 Turbo 10 Kesk. 12 Ayrton Senna Lotus-Renault 3 Onnettomuus 1 Kesk. 21 Piercarlo Ghinzani Osella-Alfa Romeo 3 Onnettomuus 25 Kesk. 24 Alessandro Nannini Minardi-Motori Moderni 3 Onnettomuus 19 Kesk. 23 Andrea de Cesaris Minardi-Motori Moderni 3 Turbo 23 Kesk. 15 Alan Jones Lola-Ford 2 Onnettomuus 20 Lähde: Lähde: Lähde: Lähde: Lähde: Lähde: Lähde: Lähde: == Muuta == * Paalupaikka: Ayrton Senna – 1'06.526 * Nopein kierros: Nigel Mansell – 1'09.993 kierroksella 57 ==Lähteet== Luokka:Formula 1 -kausi 1986 Luokka:Ranskan Grand Prix
Natural Born Killers (rikollisjärjestö)

Natural Born Killers eli NBK on vuonna 1999 perustettu suomalainen rikollisjärjestö. Ryhmän organisoituminen ja kurinpitomenettelyt noudattavat rikollisten moottoripyöräkerhojen tapoja. Ryhmän jäsenet käyttävät tunnuksellisia nahkaliivejä. Poliisin tietojen mukaan NBK käsittää 10-15 jäsentä, heidän oman ilmoituksensa mukaan kymmeniä. N.B.K:n ovat perustaneet Lauri "Late" Johansson ja Tapio "Murha-Maija" Kekkonen 10. elokuuta 1999 Helsingissä. NBK:n jäsenyys vaatii sen johtajan mukaan todistettua henkirikosta. Osaa jäsenistä ei ole koskaan tuomittu tai epäilty henkirikoksesta, joten vaatimuksen todenperäisyys on kiistanalainen. Ryhmä itse sanoo, että tällaiset henkilöt ovat "kunniajäseniä". ==Lähteet== Luokka:Järjestäytynyt rikollisuus Luokka:Rikollisuus Suomessa